મોડાસા : અરવલ્લી જિલ્લામાં ૬ તાલુકાઓના નિયત ગામડાઓમાં ભ્રમણ કરનારી ભાવાંજલિ એકતા યાત્રારથનું ગુજરાત ઔદ્યોગિક વિકાસનિગમના અધ્યક્ષ બલવંતસિંહ રાજપુતના સાનિધ્યે મોડાસામાં યોજાયેલા કાર્યક્રમમાં પ્રસ્થાન કરાયું હતું. આ કાર્યક્રમમાં પ્રદેશમંત્રી જિલ્લા પ્રભારી હર્ષદગીરી ગોસ્વામી, જિલ્લા ભાજપા પ્રમુખ રણવીરસિંહ ડાભી, મહામંત્રી શામળભાઈ પટેલ, એસ.એમ.ખાંટ, જિલ્લા પોલિસ વડા મયુર પાટીલ, પ્રાંત અધિકારી આહીર, મોડાસા શહેર પ્રમુખ જગદીશ ભાવસાર, મોડાસા તાલુકા પ્રમુખ હસમુખભાઇ પટેલ, પ્રદેશ કારોબારી સભ્ય કનુભાઇ પટેલ, જિલ્લા મહિલા મોરચા પ્રમુખ જલ્પાબેન ભાવસાર,અરવલ્લી જિલ્લા પંચાયત વિપક્ષ નેતા રાજુભાઇ પટેલ, મોડાસા નગરપાલિકા પ્રમુખ સુભાષભાઇ શાહ, પી.સી.બરંડા, ભીખુસિંહ પરમાર, અદેસિંહ ચૌહાણ સહિત અધિકારીઓ, પદાધિકારીઓ અને કાર્યકરો આ પ્રસંગે ઉપસ્થિત રહ્યા હતા. અખંડ ભારતના શિલ્પી એવા સરદાર પટેલના ઐતિહાસિક કાર્યોને વાગોળતા પ્રાસંગીક ઉદબોધન કરવામાં આવ્યું હતું.